  Майя Бывальцева 2020-2021 дышетскон аръёсы Удмуртиысь гурт возёс удысъя колледжъёсын, техникумъёсын но Ижысь гурт возёсъя академиын 12 сюрс 300-лэсь трос студентъёс тодон-валанъёс люкалозы, со пӧлысь 2 сюрс 880 палаез туэ нырысетӥ курсэ пыризы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Алнаш ёросысь Асанысь аграрно-технической техникумын, Уваысь профессиональной колледжын но Можгаысь агропромышленной колледжын «Ветеринария», «Геномная инженерия», «Сельскохозяйственные биотехнологии», «Сити-фермерство», «Эксплуатация сельскохозяйственных машин» ӧръёсъя туала мастерскойёс усьтӥзы. Элькунысь агропром удыслы ӧнерчиосты отын федерал кун стандартъёсъя но Worldskills (Ворлдскилс) движенилэн куронъёсызъя дышетозы. Ижкарысь гурт возёсъя академиын «Зоотехния» удысын «Генетика и селекция животных» выль ӧр усьтӥзы. Удмуртиысь гурт школаосы туэ 75 сюрс пала пиналъёс мынӥзы, соос пӧлысь 7 сюрс 300-лэсь уноез – нырысетӥ классэ Тодэ вайытом, выль дышетскон аре Удмуртиын 400 пала пиналъёс агроклассъёсы мынозы. Соос понна 29 агроклассъёс кылдытӥзы.  Тегъёс: Дышетон Ижкар ИжГСХА студентъёс Удмуртия гуртвозёс шорёзоӧнердышетсконниос  